Sopimuksen arvo on noin 1 miljoona euroa, josta suurin osa kirjautuu Savo-Solarin liikevaihtoon jo tämän vuoden lopussa.

Nyt tehty sopimus koskee Løgumklosterin aurinkolämpökeräinkentän toista vaihetta. Kentän ensimmäinen vaihe, 9 600 neliömetrin aurinkolämpökeräinkenttä, on myös Savo-Solarin toimittama ja otettiin tuotantokäyttöön kesäkuun puolivälissä. Løgumkloster Fjernvarme suunnittelee nykyisten kenttien täydentämistä vielä 36 000 neliömetrin kentällä vuoden 2016 loppuun mennessä.